CELEX: 32013R0532
Language: hr
Date: 2013-06-10 00:00:00
Title: Provedbena uredba Komisije (EU) br. 532/2013 od 10. lipnja 2013. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari ugljikov dioksid  Tekst značajan za EGP

03/Sv. 072
            
            
               HR
            
            
               Službeni list Europske unije
            
            
               150
            
         32013R0532
   
               L 159/6
            
            
               SLUŽBENI LIST EUROPSKE UNIJE
            
            
               10.06.2013.
            
         
      PROVEDBENA UREDBA KOMISIJE (EU) br. 532/2013
   od 10. lipnja 2013.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari ugljikov dioksid
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage Direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c),
   budući da:
   
               (1)
            
            
               Aktivna tvar ugljikov dioksid bila je uvrštena u Prilog I. Direktivi Vijeća 91/414/EEZ (2) Direktivom Komisije 2008/127/EZ (3), u skladu s postupkom predviđenim u članku 24.b Uredbe Komisije (EZ) br. 2229/2004 od 3. prosinca 2004. o utvrđivanju dodatnih detaljnih pravila za provedbu četvrte faze programa rada iz članka 8. stavka 2. Direktive Vijeća 91/414/EEZ (4). Otkako je Direktiva 91/414/EEZ zamijenjena Uredbom (EZ) br. 1107/2009, ta se tvar smatra odobrenom na temelju te Uredbe i navedena je u dijelu A Priloga Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (5).
            
         
               (2)
            
            
               U skladu s člankom 25.a Uredbe (EZ) br. 2229/2004, Europska agencija za sigurnost hrane, dalje u tekstu „Agencija”, dostavila je Komisiji 18. prosinca 2012. svoje stajalište o nacrtu izvješća o pregledu za ugljikov dioksid (6). Agencija je svoje stajalište o ugljikovim dioksidu dostavila podnositelju prijave. Komisija ga je pozvala da iznese primjedbe na nacrt izvješća o pregledu za ugljikov dioksid. Taj su nacrt izvješća o pregledu i stajalište Agencije u okviru Stalnog odbora za prehrambeni lanac i zdravlje životinja pregledale države članice i Komisija, i konačnu inačicu nacrta izvješća o pregledu pripremile 17. svibnja 2013. u obliku izvješća Komisije o pregledu ugljikovog dioksida.
            
         
               (3)
            
            
               Potvrđeno je da aktivnu tvar ugljikov dioksid treba smatrati odobrenom na temelju Uredbe (EZ) br. 1107/2009.
            
         
               (4)
            
            
               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te u svjetlu postojećih znanstvenih i tehničkih saznanja, potrebno je izmijeniti uvjete za odobrenje ugljikovog dioksida u pogledu maksimalnih količina sljedećih relevantnih nečistoća: fosfana, benzena, ugljikovog monoksida, metanola i cijanovodika.
            
         
               (5)
            
            
               Prilog Provedbenoj uredbi (EU) br. 540/2011 treba stoga na odgovarajući način izmijeniti.
            
         
               (6)
            
            
               Potrebno je odobriti razumno vremensko razdoblje prije primjene ove Uredbe kako bi se omogućilo državama članicama, podnositelju prijave i nositeljima odobrenja za sredstva za zaštitu bilja koja sadržavaju ugljikov dioksid da ispune zahtjeve proizašle iz izmjene uvjeta za odobrenje.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. studenoga 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. lipnja 2013.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 309, 24.11.2009., str. 1.
   
      (2)  SL L 230, 19.8.1991., str. 1.
   
      (3)  SL L 344, 20.12.2008., str. 89.
   
      (4)  SL L 379, 24.12.2004., str. 13.
   
      (5)  SL L 153, 11.6.2011., str. 1.
   
      (6)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari ugljikovim dioksidom. EFSA Journal 2013.; 11(1):3053. [46 str.]. doi: doi:10.2903/j.efsa.2013.3053. Dostupno na internetskoj stranici: www.efsa.europa.eu/efsajournal.htm.
   PRILOG
   U dijelu A Priloga Provedbenoj uredbi (EU) br. 540/2011, redak 225 o aktivnoj tvari ugljikov dioksid zamjenjuje se sljedećim:
   
      
                  Broj
               
               
                  Uobičajeni naziv, Identifikacijski brojevi
               
               
                  Kemijski naziv prema IUPAC-u
               
               
                  Čistoća
               
               
                  Datum odobrenja
               
               
                  Istek odobrenja
               
               
                  Posebne odredbe
               
            
                  „225
               
               
                  ugljikov dioksid
                  CAS br.: 124-38-9
                  CIPAC br.: 844
               
               
                  Ugljikov dioksid
               
               
                  ≥ 99,9 %
                  Relevantne nečistoće:
                  
                               
                           
                           
                              fosfan maks. 0,3 ppm v/v
                           
                        
                               
                           
                           
                              benzen maks. 0,02 ppm v/v
                           
                        
                               
                           
                           
                              ugljikov monoksid maks. 10 ppm v/v
                           
                        
                               
                           
                           
                              metanol maks. 10 ppm v/v
                           
                        
                               
                           
                           
                              cijanovodik maks. 0,5 ppm v/v
                           
                        
               
                  1. rujna 2009.
               
               
                  31. kolovoza 2019.
               
               
                  DIO A
                  Može se odobriti za uporabu samo kao fumigant.
                  DIO B
                  Za provedbu jedinstvenih načela iz članka 29. stavka 6. Uredbe (EZ) br. 1107/2009, moraju se uzeti u obzir zaključci izvješća o pregledu za ugljikov dioksid (SANCO/2987/2008), a posebno njegovi dodaci I. i II., kako su finalizirani na Stalnom odboru za prehrambeni lanac i zdravlje životinja 17. svibnja 2013.
                  Uvjeti uporabe trebaju uključivati, prema potrebi, mjere za smanjenje rizika.”